ការសម្ភាសរបស់គា វ៉ាន់នី

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស គា វ៉ាន់នី

 ការសង្ខេបប្រវត្តិរបស់គា វ៉ាន់នី

*ការសម្ភាសនៅឆ្នាំ២០១៩ ប្អូនស្រី គា វ៉ាន់នី កើតនៅថ្ងៃទី៤ ខែមិនា ឆ្នាំ១៩៦៣ ក្នុងភូមិពោធិសាលាទី២ ឃុំព្រែកក្របៅ ស្រុកកងមាស​​ ខេត្តកំពង់ចាម។*ក៖​ចាសខ្ញុំជម្រាបសួរប្អូនស្រី តើប្អូនស្រីសព្វថ្ងៃសុខសប្បាយដែរឬទេ?

ខ៖​ចាសជម្រាបសួរ! ចាសសុខបន្តិច!

ក៖ ខ្ញុំឈ្មោះ កុយ សុភី ខ្ញុំបានមកជួបប្អូនស្រីគឺមានគោលបំណងសូមអនុញ្ញាតសម្ភាសនៅឆ្នាំចរ សំរិកស័កពុទ្ធសារាជ ២៥៦២ ខែផល្គុន ត្រូវនឹង៩កើត ត្រូវនឹងថ្ងៃព្រហស្បត្តិ ទី១៤ ខែមិនា ឆ្នាំ២០១៩ ។ នាមត្រកូលប្អូនស្រីឈ្មោះអ្វី?

ខ៖ ឈ្មោះ គាវ៉ាន់នី

ក៖ តើឈ្មោះហ្នឹងអ្នកណាជាអ្នកដាក់ឈ្មោះអោយ?

ខ៖ ឪពុកម្តាយ

ក៖ តើឈ្មោះហ្នឹងមានអត្តន័យយ៉ាងដូចម្តេច?

ខ៖ អត្តន័យល្អ!

ក៖​តើប្អូនស្រីមានថ្ងៃខែឆ្នាំណាកើត?

ខ៖ ខ្ញុំកើតនៅថ្ងៃទី៤ ខែកក្កដា ឆ្នាំ១៩៨១

ក៖ ចាសតើប្អូនស្រីមានទីកន្លែងកំណើតកើតនៅក្នុងភូមិ?

ខ៖ ភូមិពោធិសាលាទី២ ឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាសនាមត្រកូលឪពុកប្អូនស្រីតើមានឈ្មោះអ្វី?

ខ៖ អ៊ំគា

ក៖ ចាសសព្វថ្ងៃគាត់នៅរស់ហ៎?

ខ៖ នៅរស់

ក៖ តើគាត់មានថ្ងៃខែឆ្នាំកំណើត?

ខ៖ ថ្ងៃទី៨ ខែមិថុនា ឆ្នាំ១៩៦២

ក៖គាត់មានទីកន្លែងកំណើត?

ខ៖ អឺ ភូមិព្រែកក្របៅ ឃុំព្រែកក្របៅ

ក៖ ចឹងឃុំព្រែកក្របៅ

ខ៖ ចាស ស្រុកកងមាស ខេត្តកំពង់ចាម

ក៖ ចាស! តើគាត់ពីតូចតើគាត់បានចូលសិក្សាដែស?

ខ៖ គាត់អត់!

ក៖ អឹម ហើយទៅតើគាត់មានអត្តចរិតយ៉ាងម៉េចដែរ?

ខ៖ ស្លូត!

ក៖ តើគាត់មានមុខរបរធ្វើអ្វី?

ខ៖ កសិករ!

ក៖​ កសិករចុះនាមត្រកូលបងប្អូនរបស់គាត់ខាងឪពុកប្អូនស្រីហ្នឹងណា តើបងប្អូនរបស់គាត់បង្កើតៗមានគ្នាដូចជាបងគេទី១ឈ្មោះអ្វី?

ខ៖ អេងទៀង

ក៖ ភេទ?

ខ៖ ភេទប្រុស

ក៖ តើគាត់ប្រពន្ធរបស់គាត់?

ខ៖ ប្រពន្ធរបស់គាត់ស្លាប់បាត់ទៅហើយ! ទី២អ៊ំអេង អឹក

ក៖ភេទ?

ខ៖ ភេទប្រុស!

ក៖ ចាសហើយចុះប្រពន្ធរបស់គាត់មានឈ្មោះ?

ខ៖ ឈ្មោះ ឈៀង

ក៖ ចាសហើយចុះទី៣?

ខ៖ ទី៣អឺអេងយៀត

ក៖ ចាសហើយចុះភេទ?

ខ៖ ភេទស្រី

ក៖ ចាសហើយចុះតើប្តីរបស់គាត់មានឈ្មោះអ្វី?

ខ៖ មិនដឹងថាប្តីរបស់គាត់មានឈ្មោះអ្វីនោះផង!

ក៖ ចឹងហ៎ចុះមកដល់ពេលកូនទី៤?

ខ៖ ទី៤អេង​ជេន

ក៖ ភេទ?

ខ៖ ភេទស្រីដែរ

ក៖ ចុះប្តីរបស់គាត់ចាំទេ?

ខ៖ អត់

ក៖ ចឹងនាមត្រកូលម្តាយរបស់ប្អូនស្រីឈ្មោះអ្វី?

ខ៖ គឺផាន

ក៖ ចាសចឹងសព្វថ្ងៃគាត់នៅរស់នេស?

ខ៖ ចាស!

ក៖ ចាសហើយគាត់កើតនៅថ្ងៃខែឆ្នាំណា?

ខ៖ គាត់កើតនៅថ្ងៃទី៤ ខែមិនា ឆ្នាំ១៩៦៣!

ក៖ ហឹមអឺ! គាត់កាន់សាសនាអ្វី?

ខ៖ កាន់សាសនាព្រះពុទ្ធ!

ក៖ គាត់មានមុខរបរធ្វើអ្វី?

ខ៖ កសិករ

ក៖​តើគាត់មានអត្តចរិតយ៉ាងម៉េចដែរ?

ខ៖ ស្លូត

ក៖ ចាសតើគាត់មានទីកន្លែងកំណើត?

ខ៖ នៅភូមិពោធិសាលាទី២ ឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាស! បងប្អូនអឺម្តាយណា

ខ៖ ចាស

ក៖ បងប្អូនបង្កើតមានឈ្មោះដូចជាបងទី១?

ខ៖ គឺផន

ក៖ ភេទប្រុសនេស?

ខ៖ ចាសភេទប្រុស

ក៖ ហើយរួចទៅប្រពន្ធរបស់គាត់ឈ្មោះ?

ខ៖ ជាឃេង

ក៖ ចាសហើយមកដល់ពេលឥឡូវនេះ តើគាត់បានកូនចំនួនប៉ុន្នានដែរ?

ខ៖ តែ១នាក់

ក៖​តែ១នោះទេ តើមានឈ្មោះអ្វី?

ខ៖ ឈ្មោះ ហនចាន់ផល

ក៖ ចាស! តែដល់ពេលហនចាន់ផលហ្នឹងគាត់មានគូស្រករហើយនេស?

ខ៖ មានហើយ

ក៖ ចាសតើប្រពន្ធរបស់គាត់មានឈ្មោះអ្វី?

ខ៖ ឈ្មោះស្អីនោះទេស្រីនែត អត់មានដឹងត្រកូលទេ

ក៖ ចឹងដឹងថាគាត់មានកូន១ទៀតហើយណា?

ខ៖ ចាស

ក៖ ហើយចឹងតើកូនរបស់គាត់ឈ្មោះអ្វី?

ខ៖ ឈ្មោះ ផនបញ្ញា

ក៖ ហ្នឹងហើយចាស! រួចមក?

ខ៖ មកម្តាយតែម្តង

ក៖ ចឹង

ខ៖ មានតែ២នាក់

ក៖មានតែ២នាក់បងប្អូនហ៎

ខ៖ ចាស

ក៖​តើប្អូនស្រីកាលពីនៅវ័យកុមារីតើប្អូនបានចូលសិក្សាដែរឬទេ?

ខ៖ បានចូលតែថាមិនបានចូលរៀនបានច្រើន។

ក៖ ចាសចឹងបានចូលរៀននៅសាលាហើយតើសាលាហ្នឹងគេហៅថាសាលាបឋមសិក្សា?

ខ៖ បឋមសិក្សាទី១!

ក៖ កាលនុងប្អូនទៅតើមានដូចថាយានជំនិះអីទៅធ្វើដំណើរ?

ខ៖ អត់ផង!

ក៖ ចឹងអត់មានទេ ទៅដោយដើររហូត?

ខ៖​ដោយដើររហូត!

ក៖ ចឹងដើរដោយស្មានដើរចឹងទៅហេស?

ខ៖ ចាស

ក៖ ហឹម! ចឹងចូលប្អូននិយាយអំពីការសិក្សាហ្នឹងតើប្អូនចូលរៀនហ្នឹងតើដូចថាទៅយើងរៀនចេះយើងរៀនអីដេស?

ខ៖ ខ្ញុំរៀនពូកែ រៀនបានលេខ១រហូត រៀនបានប្រឡងជាប់រហូត ប៉ុន្តែគ្រាន់តែថារៀនអត់មានបានពេញនោះទេ ១ខែអីរៀនបានឈប់ឡើង៣ទៅ៤ថ្ងៃអីហើយ ដោយសាររវល់មើលប្អូនផង ទៅជួយម្តាយទៅទិញត្រីអីលក់ផង ងើបពីយប់នុងម៉ោង១២យប់ហ្នឹងទៅទិញត្រសក់ចាវ២នាក់ម្តាយនិងកូននុងទៅហ្នឹងហើយ មកវិញទំរាំតែបានទៅរៀននុងបានឆ្លៀតទៅដងទឹកអីទុកអោយម្តាយអោយហើយបានរត់ទៅរៀន។

ក៖ ហឹម

ខ៖ ដល់ពេលត្រឹមថ្នាក់ទី៣ហ្នឹងបានឈប់១សារ អត់មានអ្នកណានៅជាមួយម្តាយចឹងក៏បានឈប់១សារ ដល់ពេលគ្រូអាណិតស្រលាញ់ចឹងទៅ មកសុំអង្វរម្តាយអោយសុំទៅរៀនបានដលល់ត្រឹមថ្នាក់ទី៥។ចាស

ក៖ ចឹងទី៥នៅរៀនត្រឹមសាលាពោធិសាលាហ្នឹងដែរហេស?

ខ៖ ចាស! ប្រឡងជាប់បានចូលដល់កាលេសដែរ ប៉ុន្តែចូលរៀនបានត្រឹមតែ២ខែនុង ចឹងហើយក៏ថាខ្ចិលនិយាយតែម្តងទៅ បើសិនជាចូលរៀនបានត្រឹមតែ២ខែ។

ក៖ ចឹងបានចូលកាលេសហ្នឹងបានរយៈពេលបានត្រឹម២ខែដែរ?

ខ៖ បាន២ខែដែរ! ប្រឡងជាប់ចឹងទៅកាលនុង ទៅប្រឡងតែម្នាក់ឯង ទាំងត្រមាត់ត្រមោលនុង ចេះតែជាប់ដែរ។

ក៖ចឹងទៅអនុវិទ្យាល័យនៅពាមជីកងនេស?

ខ៖ចាស

ក៖ ចឹងកាលនុងប្អូនគឺមានកង់ជិះហើយនេស?

ខ៖ កាលនុងមានកង់សុំគេកង់កញ្ចាស់១

ក៖ អូ

ខ៖ សុំនោះ សុំខាងឪពុកនោះ ចឹងហើយគេអោយអាកង់កញ្ចាស់១ក៏ជិះទៅ ត្រិសៗទៅដល់ពាមជីកង។

ក៖ ហឹម

ខ៖ បែកញើសហូរញើសទំរាំតែទៅដល់សាលាពាមជីកង

ក៖ដល់ពេលចឹងប្អូនតើមានមូលហេតុអ្វីបានជាប្អូនប្រញាប់ឈប់សិក្សាហ្នឹង?

ខ៖ ឈប់ដោយសារតែម្តាយលំបាក ហើយកាលនុងម្តាយក្រលំបាកកាលនុង ចឹងកាលនុងគាត់លំបាកហើយគាត់មានកូនតូចៗទៀត ហើយដល់ពេលខ្ញុំបងគេ ដល់ចឹងនៅជួយការងារផ្ទះផង ដល់ពេលឆ្លៀតទៅរៀនអីជួនកាលខកម៉ោង។

ក៖ ហឹម!

ខ៖​ដល់ពេលហើយរៀនងាកឈប់ៗចឹងទៅរៀនមិនបានទាន់គេឯណានៅពាមជីកងនោះ។

ក៖ ចឹងប្អូនដូចថាមានបងប្អូនបង្កើតៗដូចជាបងប្អូនទី១ឈ្មោះប្អូនហ្នឹងតែម្តង?

ខ៖ ចាសខ្ញុំបងគេបង្អស់!

ក៖ ចាសបន្ទាប់មក?

ខ៖ ទី២គាព្រលឹត

ក៖ ភេទ?

ខ៖ ភេទប្រុស!

ក៖ តើមកដល់ពេលឥឡូវនេះគាត់មានប្រពន្ធហើយនេស?

ខ៖ គាត់មានគ្រួសារហើយចាស!

ក៖ តើប្រពន្ធរបស់គាត់មានឈ្មោះអ្វី?

ខ៖ ភាពបញ្ញា

ក៖ តើមានកូននៅ?

ខ៖ មានកូន២ហើយ

ក៖ ចឹងតើកូនរបស់គាត់មានឈ្មោះអ្វី?

ខ៖ នាមត្រកូលរបស់វាគេដាក់ស្អីនោះទេអាហ្នឹង! មានឈ្មោះ!!

ក៖ ចឹងហៅអានេះតែម្តងទៅ កូននុងភ្លេចហើយ?

ខ៖ ភ្លេចហើយបើក្មួយវាច្រើននាក់

ក៖ ចុះចឹងមកទី២?

ខ៖ ទី២គានាងអ៊ី

ក៖ ចុះភេទ?

ខ៖ ភេទប្រុស!

ក៖ហឹមហើយចុះតើគាត់មានប្រពន្ធហើយឬនៅ?

ខ៖ ទើបតែមាន មិនទាន់មានប្រពន្ធនោះទេ មានកូន១នាក់ហើយ។

ក៖ ហឹម

ខ៖ ប្រពន្ធគេនុងនៅខាងព្រៃវែងនោះ

ក៖ ចុះចឹងតើប្រពន្ធរបស់គាត់មានឈ្មោះអ្វី?

ខ៖ អត់ស្គាល់

ក៖ចាស! ហើយបន្ទាប់មកទី៣?

ខ៖ ទី៣គាចាន់ធី!

ក៖ ភេទ?

ខ៖ ភេទស្រី!

ក៖ ហែងមានស្គាល់ឆ្នាំដេស ឆ្នាំខ្មែររបស់គាត់តើគាត់មានឆ្នាំអ្វី?

ខ៖ អូ ឆ្នាំជ្រូក

ក៖ ចឹងកោ?

ខ៖ ចាស

ក៖ ចឹងតើនៅពេលឥឡូវមក តើគាត់កាលពីក្មេងមានបានចូលរៀនដែរឬទេ?

ខ៖ បានចូលតើ!

ក៖ ចឹងតើគាត់បញ្ចប់ការសិក្សាត្រឹមថ្នាក់ទីប៉ុន្នាន?

ខ៖ វារៀនបានត្រឹមថ្នាក់ទី៤នោះទេ!

ក៖ ចាស ហើយចឹងមកដល់ពេលឥឡូវនេះតើគាត់មានស្វាមីហើយឬនៅ?

ខ៖ មានហើយនៅប៉ោយប៉ែតនោះហ៎

ក៖ ចឹងតើឈ្មោះអ្វី?អត់មានចាំនោះទេហ៎?

ខ៖ ចាស

ក៖ ចឹងមកទី៥ហេស? គាអ្វី?

ខ៖ អីនោះទេ មកទៀតគាសុខនី

ក៖ ចុះភេទ?

ខ៖ ភេទស្រី

ក៖ ចាស! ហើយចឹងទៅតើគាត់រៀនដល់ថ្នាក់ទីប៉ុន្នាន?

ខ៖ រៀនបានត្រឹមទី៥

ក៖ តើគាត់មានគូស្រករហើយឬនៅ?

ខ៖មានហើយតែថាបានមកដល់ពេលឥលូវនេះបានបែកបាក់គ្នាទៅធ្វើការនៅថៃបាត់ទៅហើយ។

ក៖ អូ! ចឹងបានទៅធ្វើការនៅរហូតដល់ថៃ?

ខ៖ ចាស!

ក៖ ចាសហើយចឹងតើបានបន្ទាប់មកទៀតទី៦?

ខ៖​គាចាន់!

ក៖​ភេទ?

ខ៖ ភេទប្រុស

ក៖ ហើយចុះតើគាត់បានបញ្ចប់ការសិក្សាត្រឹមថ្នាក់ទីប៉ុន្នានដែរ?

ខ៖ ទី៩

ក៖ ចុះតើគាត់មានគូស្រករហើយឬនៅ?

ខ៖​ នៅ!នៅលីវ

ក៖ ចុះតើគាត់ធ្វើអ្វីមកដល់ពេលឥឡូវ?

ខ៖ ធ្វើកម្មករគេនៅឯភ្នំពេញ!សំណង!

ក៖ ចុះមកទៀត?

ខ៖ គាបុផ្ផា

ក៖ ភេទ?

ខ៖ ភេទស្រី!

ក៖ ចុះតើគាត់បានបញ្ចប់ការសិក្សាត្រឹមថ្នាក់ទីប៉ុន្នាន?

ខ៖ ទី១១

ក៖ ហើយចុះតើគាត់មានគូស្រករហើយឬនៅ?

ខ៖ មានហើយបែកបាក់គ្នាហើយ

ក៖ ចុះមកដល់ពេលឥឡូវនេះតើគាត់បានទៅធ្វើការងារអ្វី?

ខ៖ ទៅធ្វើការនៅរោងចក្រ! ការងាររោងចក្រ

ក៖ ចុះបន្ទាប់មកទៀត?

ខ៖ គាទេវី

ក៖ គាត់អឺ កំពង់សិក្សាហេស?

ខ៖ ចប់ហើយ

ក៖ ចប់ហើយ?

ខ៖ ចាស!មានប្តីហើយ!រៀនបានត្រឹមថ្នាក់ទី៩

ក៖ ចឹងប្តីរបស់គាត់មានឈ្មោះអ្វី?

ខ៖​ប្តីឈ្មោះណាក់

ក៖ គាត់បានកូនប៉ុន្នានដែរហើយ?

ខ៖ គូ១

ក៖ ហើយចុះមកទៀត?

ខ៖ គាឆយី!

ក៖ ចាសហើយចុះភេទ?

ខ៖ ភេទស្រី!

ក៖​ចុះតើគាត់កំពង់តែសិក្សា?

ខ៖ ចាសកំពង់តែសិក្សា! និស្សិត

ក៖ ចឹងនិស្សិតហើយណា?

ខ៖ ចាស

ក៖ ចឹងតើនិស្សិតនៅឆ្នាំទីប៉ុន្នានដែរហើយ?

ខ៖ នៅឆ្នាំទី១

ក៖ ចាសហើយចឹងតើគាត់បានយកឯទេសខាងអ្វី?តើយកជំនាញ់ខាងអ្វី?

ខ៖ ខាងទីផ្សារ!

ក៖ ចឹងទីផ្សារហេស?

ខ៖ ហ្នឹងតែប្រឡងវាអត់ជាប់!ខាងទីផ្សារ

ក៖ ចាស!ចឹងអស់ហើយហេស?

ខ៖ ចាសអស់ហើយ!

ក៖ ចឹងចូលមកដល់ប្អូនវ័យដូចថាវ័យជំទន់ចឹងប្អូនដូចថាប្រកបការងារអ្វី?ធ្វើអ្វីគេខ្លះ?

ខ៖ បានត្រឹមជួយម្តាយ! នៅជួយទៅទិញត្រីលក់ចឹងទៅ បងប្អូន ម្តាយទៅលក់ទៅហើយនៅផ្ទះមើលប្អូនអីចឹងទៅ។

ក៖ ហឹម

ខ៖ ចាសមិនបានទៅធ្វើការងារអ្វីនោះទេ នៅតែជួយការងារនៅផ្ទះហ្នឹងអត់មានថាបានទៅធ្វើការងារអីផ្សេងនោះអត់មានទេ!។

ក៖ ចឹងប្អូន! រៀបអាពាហ៏ពិពាហ៏នៅក្នុងឆ្នាំណា?

ខ៖​នៅឆ្នាំមួយពាន់ប្រាំងបួនរយប៉ុន្នាននោះទេនេះ!

ក៖ ចឹងកាលរៀបអាពាហ៏ពិពាហ៏មាអាយុប៉ុន្នានដែរ?

ខ៖ មានអាយុ១៨ឆ្នាំ

ក៖ អឺ នាមត្រកូលប្តីតើមានឈ្មោះអ្វី?

ខ៖ អ៊ួយម៉េងហាក់

ក៖ តើទីកន្លែងកំណើតរបស់គាត់នៅឯណា?

ខ៖​នៅពោធិសាលាទី២ដែរ

ក៖ ហឹម!ហ្នឹងហើយចឹងរស់នៅជាមួយគាត់យ៉ាងដូចម្តេចដែរ?

ខ៖​ព្រោះអីកាលនុងម៉ាក់ឪពុកម្តាយជាអ្នករៀបចំអោយនុងអត់មានចិត្តអីនោះទេ ហើយដល់ពេលចឹងនៅអត់មានបានចុះសំរុងគេគ្នាផង ឈ្លោះប្រកែកគ្នារហូត!! ចឹងបានកូន២នាក់ហើយ ចឹងហើយបានមានរកាំរកូសហើយក៏បែកគ្នាទៅ។

ក៖ ចឹងហើយតើកូនទី១មានឈ្មោះអ្វី?

ខ៖ ឈ្មោះហាក់ម៉េងហុង

ក៖ ចាសហើយចុះភេទ?

ខ៖ ភេទប្រុស

ក៖ ថ្ងៃខែឆ្នាំកំណើត?

ខ៖ នៅថ្ងៃទី១៨ ខែ២ ឆ្នាំ២០០៣

ក៖​ភេទ?

ខ៖ ភេទប្រុស

ក៖ តើគាត់បានរៀនថ្នាក់ទីប៉ុន្នានហើយមកដល់ពេលឥឡូវ?

ខ៖ បានត្រឹមថ្នាក់ទី៤នោះទេ គាត់បានឈប់រៀនហើយ

ក៖ ហាក់ឈប់ហើយ?

ខ៖ ចាសឈប់ហើយ

ក៖ ចុះតើគាត់បានទៅធ្វើអ្វីដែរមកដល់ពេលឥឡូវ?

ខ៖ បានទៅមើលគោ

ក៖ ហើយចុះមកដល់ទី២?

ខ៖ ទី២ហាក់ស្រីពេជ្យ

ក៖ ចុះភេទ?

ខ៖ ភេទស្រី

ក៖ ចាសហើយចុះថ្ងៃខែឆ្នាំកំណើតរបស់គាត់?

ខ៖ ថ្ងៃទី១៤ខែ១២ឆ្នាំ២០០៥

ក៖ចាសហើយតើគាត់សិក្សានៅថ្នាក់ទីប៉ុន្នានដែរហើយមកដល់ពេលឥឡូវ?

ខ៖ បានត្រឹមថ្នាក់ទី៧

ក៖ ចឹងមកដល់ពេលឥឡូវនេះគាត់កំពង់តែសិក្សាមិនទាន់បានឈប់នោះទេ?

ខ៖ ចាស!មិនទាន់ឈប់នោះទេ មិនអោយឈប់នោះទេ។

ក៖ ចាសហើយចុះបានមកបន្ទាប់មកទៀត?

ខ៖ បន្ទាប់មកទៀតគឺហួស្រីពិន!

ក៖ ភេទ?

ខ៖ ភេទស្រី

ក៖ ចុះថ្ងៃខែឆ្នាំកំណើត?

ខ៖ ថ្ងៃទី២២! ខែ៥ឆ្នាំ២០០៨

ក៖ ចឹងតើគាត់សិក្សានៅឆ្នាំទីប៉ុន្នានដែរ?

ខ៖ ទី៣

ក៖ ចាស! ចុះបន្តមកទៀត?

ខ៖ អឺហួគីង

ក៖ ហ្នឹងហើយចុះភេទ?

ខ៖ ភេទស្រីដែរ

ក៖ ចុះថ្ងៃខែឆ្នាំកំណើតរបស់គាត់?

ខ៖ ទី៣ ខែ៥ឆ្នាំ២០១០

ក៖ ចាសហើយចឹងតើមកដល់ពេលឥឡូវនេះតើគាត់បានរៀនថ្នាក់ទីប៉ុន្នានដែរហើយ?

ខ៖ ថ្នាក់ទី៣

ក៖ ចាស! អស់ហើយនេស?

ខ៖ ចាសអស់ហើយមាន៤នាក់

ក៖ ចាសហើយចុះប្អូនថាបែកពីគ្រួសារមុនរហូតមកដូចថាយើងនៅទំនេរខ្លួនបានរយៈពេលប៉ុន្នានដែរបានប្អូនបានជួបស្វាមីក្រោយ?

ខ៖ ចាសបែកពីគាត់២ឆ្នាំមើលទីជីវៈភាពយើងវាលំបាកណាស់ដល់ចឹងណាមួយកូនវានៅតូចៗទៀតដល់ចឹងហើយក៏បានសម្រេចចិត្តយកគ្រួសារ១ទៀតចឹងទៅ

ក៖ ចាស

ខ៖ ចាស

ក៖ ចឹងបានមកទៀតតើនាមត្រកូលរបស់គាត់តើមានឈ្មោះអ្វី?

ខ៖ អឺ ហេងហួរ!

ក៖ ហ្នឹងហើយ! អឺគាត់បានសិក្សាត្រឹមថ្នាក់ទីប៉ុន្នានដែរ?

ខ៖ បានត្រឹមថ្នាក់ទី៤

ក៖ ចឹងហើយទៅថ្ងៃខែឆ្នាំកំណើតរបស់គាត់កើត?

ខ៖ នៅថ្ងៃទី៦ ខែ២ ១៩៦៨

ក៖ ចាសទីកន្លែងកំណើតរបស់គាត់?

ខ៖ អឺ ភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាម!

ក៖ ចាសចឹងសព្វថ្ងៃគាត់មានមុខរបរអ្វី?

ខ៖ នេសាទ!

ក៖ ចឹង!

ខ៖ នេសាទបន្តិចបន្តួចរក

ក៖ ចឹងការនេសាទឥឡូវវាកាន់តែបាត់បង់ៗទៅចឹង

ខ៖ហ្នឹងហើយវាកាន់តែបាត់បង់ទៅអត់មានបានផង បើសិនជាសេរីទៅដូចជាកាលពីមុនចឹងទៅ រកបានទៅណា​តែថាមកដល់ពេលឥឡូវនេះរកមិនបាន ចឹងរកបានតែ១ស៊ីៗ ហើយឥឡូវនេះរកចង់រៀនមិនបាននោះផង!

ក៖ ហើយចឹងទៅតើគាត់មានដូចថាមានដីធ្វើស្រែអីអត់ឬធ្វើចំការ?

ខ៖ អត់!

ក៖ អត់ទេនេស?

ខ៖ អត់មានទេ មានតែដីនៅផ្ទះបន្តិចហ្នឹង

ក៖ ចាសចឹងតើទីតាំងដីផ្ទះនេះតើប្អូនផ្ទះដីនេះកាលនុងទិញនេស?

ខ៖ ចាស!

ក៖ ចឹងតើប្អូនទិញអស់ថវិការចំនួនប៉ុន្នានដែរ?

ខ៖ យូរហើយ!អស់លុយមិនដល់៣លាន ថា៣ចុះ

ក៖ ចាសហើយចុះតើពេលទិញនុងតើមានបានចាំដេសនៅឆ្នាំប៉ុន្នានដែរ?

ខ៖ តាំងពីប្អូនរបស់ខ្ញុំអាបងនុងជាង១០ឆ្នាំហើយ!

ក៖ ចឹងហ៎?

ខ៖ ចាស បាន១៦ឆ្នាំហើយ

ក៖ ចឹងដីនុងតាំងពីទិញមកបាន១៦ឆ្នាំហើយនេស?

ខ៖ ចាស

ក៖ ហើយចុះតើទទឹងមានប៉ុន្នានដែរ?

ខ៖ ទទឹងមាន១៧ម៉ែត្រ

ក៖ ហើយចុះបណ្តោយមានប៉ុន្នាន?

ខ៖ បណ្តោយមាន៧០!

ក៖ ហ្នឹងហើយរួចតើនៅដល់ពេលឆ្នាំណាដែរប្អូនបានធ្វើផ្ទះនៅ?

ខ៖ ផ្ទះនុងទិញគេស្រាប់ទិញតាំងពីយូរហើយចាស! ទិញទាំងដីនិងទិញទាំងផ្ទះនុង

ក៖ ចឹងគេសរុបអោយជិត៣លាននុងហេស?

ខ៖ ចាស

ក៖​ទាំងផ្ទះ!អីនុងហេស?

ខ៖ ចាសក៏ប៉ុន្តែផ្ទះអីនុងគឺពុកបណ្តើរហើយ ផ្ទះពុកមិនទាន់មានលុយធ្វើនោះផង!

ក៖ ចាស

ខ៖ ចឹងបានចេះទ្រាំនៅបណ្តោះអាស័ន្នចឹងទៅណា!

ក៖ ចាស

ខ៖ ព្រោះអីរាល់ថ្ងៃកូនរកមករៀនចឹងទៅ ហើយបានទិញអង្កម្ហូបអី

ក៖ ចាសចឹងសម្រាប់ប្អូនស្រី បានទៅមុខរបរអ្វីធ្វើដែរ?

ខ៖ អត់នៅជួយប្អូនប​ន្តិចបន្តួចទៅហើយនិងមើលកូនទៅ

ក៖ ចឹងជាមេផ្ទះនេស?

ខ៖ ហ្នឹងហើយជាមេផ្ទះ!

ក៖ ចាស!

ខ៖ ហើយចុះរៀនបានបន្តិចចឹងតើមានអ្វីធ្វើនឹងគេ បើសិនជាទៅរោងចក្រវាលើសអាយុទៀត! ចឹងហើយគេអត់មានយកទៀត

ក៖ ចឹង!

ខ៖ ព្រោះអីអាយុច្រើនដល់ចឹងទៅគេអត់មានយក!

ក៖ ប្អូនរំលឹកអំពីអតីតកាលដូចជាកាលនៅពីរបបប្រល័យពូជសាសន៏៣ឆ្នាំ ៨ខែ ២០ថ្ងៃណា តើប្អូនកាលនុងអាយុប៉ុន្នាន?

ខ៖ កាលនុងខ្ញុំទើបតែមានអាយុ៥ឆ្នាំ

ក៖ ចឹងតូចមែនទែន

ខ៖ ហឹមកាលនុងរត់រហូតដែរ

ក៖ ចឹងរត់តាមមានចាំដែរ

ខ៖ រត់តាមយាយ! រត់តាមម្តាយ ហើយអាគេទម្លាក់គ្រាប់បែកនោះ

ក៖ ហឹម

ខ៖ ចឹងហើយរត់ចូលរន្ធដៅផង! រត់ទៅនៅផ្ទះគេផង!

ក៖ អូ

ខ៖ និយាយទៅរត់រហូត!ហ្នឹងហើយ! រត់ចូលរន្ធដៅអីនុងក្លាចគេទម្លាក់មកនោះ ទាន់នៅពេលនុងទាន់ដឹង។

ក៖ ចាស!

ខ៖ ដល់ចឹងយាយចេះតែនាំមាត់ចឹងទៅ បានទៅផ្ទះគេស្ងាត់ៗចឹង បានទៅនៅជាមួយនឹងគេ៤ទៅ៥ថ្ងៃអីចឹងទៅ ទំរាំតែស្ងាត់វិញបានត្រលប់មកផ្ទះវិញ!

ក៖ ប៉ុន្តែកាលនុងដូចថាយើងដូចជារវល់នឹងសង្គ្រាមចឹងក៏ប៉ុន្តែម្ហូបម្ហាយើងដូចថាយើងមានបានគ្រាប់គ្រាន់ដេស?

ខ៖ អឹម អត់គ្រប់ឯណានោះទេ វេទនាចង់តែងាប់!

ក៖ ហឹម

ខ៖ រត់ចុះរត់ឡើងជួនណាអត់មានបាយរត់

ក៖ ចា

ខ៖ អត់មានបានបាយអីនោះទេ ដល់ពេលល្ងាចឡើងមិនទាន់ដល់ពេលល្ងាចឡើងសុតចិត្តរត់អត់មានបាយអីរត់សិន យកជីវិតសិន ហើយយាយខ្ញុំអោយតែនេះគាត់បានទាញខ្ញុំទៅមុនគេហើយ ទៅហើយ!

ក៖ ចឹងនៅក្នុងហ្នឹងគឺថាមានអាម្មរណ៏១ភិតភ័យខ្លាចខ្លាំងណាស់ចឹងនេស?

ខ៖ ចាសខ្លាចដែរអោយតែលឺសម្លេងកប៉ាល់ហោះមកបានរត់ហើយ

ក៖ ហឹម (មានសម្លេងទូរស័ពនិងឆ្កែព្រូសចូល)! តើប្អូនមានគូស្រករក្រោយនេះ តើទឹកចិត្តប្តីរបស់ប្អូននៅសារក្រោយ គាត់មានដូចថាសប្បុរសធម៏អ្វីគេខ្លះសម្រាប់ប្អូន?

ខ៖ ចាសគាត់មាន ប្តីរបស់ខ្ញុំក្រោយនេះគ្រាន់គាត់បានដឹងទុក្ខធុរៈអីចឹងណា ពេលណាលំបាកជាអីគាត់បានដឹងទុក្ខធុរៈចឹងណា កូនចៅអីចឹងគាត់ជួយបង្រុញអីធ្វើអីចឹង ហើយគាត់គ្មានបានថាកូនមុននិងកូនក្រោយអីនោះទេ! ទោះបីជាថាបានរៀនសូត្រត្រឹមថ្នាក់ទី៤មែនតែថាគាត់ចង់អោយកូនបានរៀនសូត្រអោយបានចេះដឹងដែរនុង តែធ្វើមិចបើសិនជាក្រចឹង។

ក៖ ហឹម

ខ៖ អត់មានបានធ្វើអីនោះទេ ដើរតែស៊ីឈ្នួលអោយគេចឹងទៅ បាន១ថ្ងៃបានទិញតែអង្កមកហូបមក ហើយច្បិតអោយកូនទៅរៀននោះចង់អស់បាត់ទៅហើយ!

ក៖ ហឹម!

ខ៖ ដល់ពេលចឹងទៅអត់មានអីនោះទេ គាត់គ្រាន់តែថានៅជាមួយគ្នាហ្នឹងចឹងទៅ វាមានរកាំរកូសបន្តិចបន្តួចដែរ វាមិនដែរអត់នោះទេនៅក្នុងផ្ទះនុងណា

ក៖ ចាស

ខ៖​វាមិនដែរឈ្លោះគ្នា វាមិនដែររើសអើមកូនអញ កូនគេអីនោះអត់ទេ មានតែជួយជំរុញថែម!

ក៖ ចុះប្អូនដូចថាប្អូនមានទំងន់នេស?

ខ៖ ចាស

ក៖ ប្អូនមានទំងន់ចឹងទៅគាត់បានដឹងទុក្ខធុរៈយើងហើយគាត់បានដឹងដូចថាទិញថ្នាំអីអោយយើងអីយើងអីចឹងមើលយើងអីចឹងមើលហេស?

ខ៖ មើល! ចាសមើល គាត់បានជួនយើងទៅពេទ្យអីចឹងដែរណា

ក៖ ចាស

ខ៖ គាត់សួរយើងមិនស្រួលនៅត្រង់ណានៃអីចឹង គាត់ជូនយើងទៅពេទ្យ

ក៖ អឺ ពេលដែលយើងឆ្លងទន្លេយើងកូនខ្ចីអីចឹងទៅ តើគាត់ដឹងពីធុរៈដូចជាគាត់ជាស្វាមីចឹងហេស?

ខ៖ ចា

ក៖ ចឹងដូចជាគាត់ដឹងទឹកក្តៅនិងបាយទឹកអីតើគាត់មានចេះដេស?

ខ៖ ចេះ

ក៖ ចេះមើលហេស?

ខ៖ ចាសនៅពេលខ្ញុំឆ្លងទន្លេ គាត់ហ្នឹងហើយដាំបាយបោកខោអាវ មើលកូនថែហ្នឹង ទាល់តែយើងបានរាំងដៃរាំងជើងចឹងទៅ

ក៖ ដូចថាចំនួនបានប៉ុន្នានបានយើងហ្នឹង

ខ៖ ទាល់តែខ្ញុំបានធ្វើកើតបានគាត់អោយធ្វើ! ពេលយើងនៅកូនខ្ចីចឹងគាត់នៅដាំបាយបំរើដល់យើងចឹង ដាំបាយទឹកក្តៅទឹកត្រជាក់អីបានដល់កន្លែងហ្នឹងអោយយើង មុនគាត់ចេញទៅណាចឹងគាត់បានដាំទុកអោយយើងអោយហើយ ប្រាប់យើងថាបាយឆ្អិនហើយ មើលកូនអីអោយដល់យើងអីចឹង ងុតទឹកអីអោយកូន ខោអាវអីយកបោកទៅ។

ក៖ ចឹងតាំងពីពេលបានគាត់គឺមានកូន២នាក់ទៀត?

ខ៖ ចា

ក៖ ចឹងកូន២នាក់ហ្នឹង ដល់ពេលប្អូនឆ្លងទន្លេហ្នឹងគាត់បានដឹងទាំង២ហ្នឹង?

ខ៖ ចាសដល់ពេលគាត់រវល់អីចឹងគាត់បានដាំទុកទាំង២អោយយើងហើយ ដូចថានៅថ្ងៃហ្នឹងគាត់ដឹងថាគាត់បានទៅណាចឹងគាត់បានងើបពីយប់ដាំហើយ ដាំទុកអោយហើយចុះកាលនុងណាមួយកូនខ្ចីហូប៣ទៅ៤ដង ដល់ចឹង

ក៖ ឃ្លាន?

ខ៖ ចាសឃ្លានដល់ចឹងងាកដាំៗ!!ហ្នឹង

ក៖ ហឹម

ខ៖ ដល់ពេលហ៊ីវចឹងទៅ ដល់ពេលឃ្លានប្រាប់គាត់ទៅគាត់ដាំអោយហើយទៅ

ក៖ ចឹងកាលប្អូនកូនខ្ចីអីនុងសុខភាពស្រួលទេ?

ខ៖ ចាសអត់អីទេ

ក៖ ហើយចុះកូនអីក៏អត់មានអីដែរ?អត់មានបញ្ហាឈឺអីលំបាក?

ខ៖ កូនអីងាកឈឺៗដែរនុង ងាក់ពេទ្យៗ លុយរហូត អាបុ្រសនោះវិញណា១ខែ៣០ថ្ងៃឈឺរហូត!

ក៖ ចាសចុះប្អូនដូចថាតាំងពីបានចាប់ដៃគ្នាបានជាប្តីប្រពន្ធមកដល់ពេលបច្ចុប្បន្ននេះដូចថាមានប្រើ ដូចថាខឹងអីមានប្រើអំពើហិង្សាទៅលើប្អូនដេស?

ខ៖ អត់ផង! អត់ដែរផង

ក៖ ចុះពាក្យអសរស់អីមានដេស?

ខ៖ បើសិនជាអាហ្នឹងតែងតែមានខ្លះហើយ ជួនណាគាត់ខឹងអីចឹងទៅ ហើយហត់ចឹងទៅ ណាមួយយើងរករឿងគាត់ខ្លាំងចឹងទៅគឺជៀសមកហើយដល់ពេលបាត់ខឹងចឹងទៅ យើងនិយាយប្រាប់គាត់ចឹងទៅគាត់កែលចឹងណា

ក៖ ចាសហើយចឹងអោយតែចេះថាពន្លត់ណា អោយចេះពន្លត់ភ្លើងណា!តើឳកាសនៅពេលណាៗអោយមានសុភមង្គល

ខ៖ ហ្នឹងហើយ! ដល់ពេលរួចរាល់បាត់ខឹងចឹងទៅបាននិយាយប្រាប់គាត់ចេះ១ចុះ១ចឹងទៅណា

ក៖ ចាស

ខ៖ហើយណា១កូនវាធំៗអស់ហើយចឹងណា មុននឹងនិយាយអីគិតសិនទៅកុំចេះតែវ៉ាសៗចឹង ហើយទៅគាត់ស្តាប់យើង!

ក៖ ហឹម

ខ៖ តែអត់! ពេលណាបើសិនជាយើងអត់មានប្រឆាំងជាមួយនឹងគាត់អត់មានអីនោះទេ សួរទៅពេលណាតាំងពីធ្វើការនុងចឹងទៅ

ក៖ តើគាត់ដូចថាចេះផឹកស្រាឬក៏ល្បែងអី?

ខ៖ ល្បែងអីនោះអត់ទេ! តែថាបើសិនជាផឹកស្រាអីចេះ ព្រោះអីបើសិនជាទៅការគេរហូត! ហា!ៗ គេប្រាប់ទៅការនុងទៅជាមួយនឹងគេហើយ។

ក៖ តើគាត់បានចេះដឹងពិសារស្រានុង តើគាត់ចេះប៉ាន់ស្មានជាមួយនឹងគាត់ដេស?

ខ៖ ដឹង!

ក៖ ចឹងតើថ្ងៃណាគាត់ពិសារទៅមានជ្រុសដេស?

ខ៖ មានថ្ងៃណាទៅស្រវឹកដែរ តែស្រវឹកចឹងទៅ ជួនកាលយើងរករឿងចឹងទៅ គាត់ឡូឡាដែរក៏ប៉ុន្តែពេលស្វាងចឹងទៅអត់មានអីនោះទេ ប្រាប់គាត់ចឹងទៅថា យប់មិញស្រវឹងខ្លាំងណាស់ហើយស្រែកនិយាយចេះចុះចឹងទៅ ហើយគាត់ដឹង ហើយក្រោយមកតែថាយើងរករឿងគាត់ចឹងអត់រករឿងគាត់អត់មានអីនោះទេ តែថាគាត់បានស្រវឹកគាត់សំរានហើយ

ក៖ ហឹមចឹងគាត់ស្រវឹកអីចឹងគាត់មិនកាចអីណាស់ណានោះទេ?

ខ៖ អត់ទេ ណាស់តែយើងរករឿងគាត់នោះទេ

ក៖ ចាស

ខ៖ចឹងបើសិនជាយើងអត់មានរករឿងគាត់ ចឹងគាត់នៅស្ងាមហើយសំរានទៅ ដេកទៅសំរានទៅដល់ពេលព្រឹកប្រលឹមឡើងទៅធ្វើការទៀតចឹងទៅ

ក៖ ចុះចំណែកកូនវិញតើគាត់មានដែរវ៉ៃអី?

ខ៖ អត់មានដែរវ៉ៃសោះ

ក៖ ចឹងអត់មានដែរវ៉ៃកូន?

ខ៖ អត់ដែរផង!

ក៖ សូម្បីតែ១រំពាត់អត់មានដែរប៉ះផង!

ខ៖ហឹម បើសិនជារករឿងហើយរអ៊ូអីនោះមាន វាថាដើរលេងច្រើនដូចថាអត់មានបានប្រឹងរៀនអីចឹងគឺរអ៊ូ

ក៖ អូ

ខ៖ តែថារឿងវ៉ៃនោះអត់មានវ៉ៃនោះទេ

ក៖ ចាសចុះរឿងអោយធ្វើការអីខុសពីកុមារ ដូចថានៅវ័យកុមារអោយធ្វើការកុមារ ប្រភេទការងារស្រាលៗអីចឹងណា?

ខ៖ អត់ អត់មានអោយទៅធ្វើអីផងនុង!

ក៖ ចឹងបានចេះតែប្រើកំលាំងអោយជួយចឹងដូចជាមនុស្សចាស់!

ខ៖អត់ផង គិតអោយតែប្រឹងរៀន!

ក៖ចឹង

ខ៖ អត់មានអោយទៅធ្វើអីនោះទេ ដូចថាអោយកាន់នេះនោះបន្តិចបន្តួចចឹងមាន តែបើសិនជាអោយប្រើទៅធ្វើការងារធ្ងន់ៗនោះអត់មាននោះទេ!

ក៖ អឹម!

ខ៖ បើសិនជាការងារនៅក្នុងផ្ទះប្រើយកនេះបន្តិចបន្តួចអីបាន ចាស! តែបើសិនជាប្រើទៅហាលថ្ងៃអី គឺថាដូចមីធំនោះអត់មានទៅផង!

ក៖ ហឹម

ខ៖ គិតតែថាមកពីរៀនវិញចឹងមក គិតតែថាវាទន្ទេញមេរៀនចឹងទៅ ប៉ុន្តែជួយដាំបាយអីអោយយើងដូចជាខ្ញុំរវល់អីចឹងវាបានឃើញជួយដាំបាយធ្វើម្ហូបអីអោយប្អូនចឹងបាន។

ក៖ ចាស

ខ៖ ដឹងតែថា ម៉ែនោះលំបាកមិនទាន់បានដាំបាយអោយប្អូនចឹង គឺថាបានមកជួយចឹងមកពីរៀនចឹងណា

ក៖ ចាស

ខ៖ ហ្នឹងហើយ! ដល់ពេលរួចពីបាយរួចចឹងទៅបានរៀនទៅប្រមូលខោអាវប្អូនអីបោកអីចឹងទៅ

ក៖​តើប្អូនដូចជាទិញត្រីលក់នេស?

ខ៖ ចាស

ក៖ ឬក៏គាត់បានទិញត្រីបាន តើប្អូនយកទៅលក់នៅទីណា?

ខ៖ នៅផ្សារ

ក៖ ចឹងដូចជាផ្សារពាមក្នុងចឹងហេស?

ខ៖ ចាស!

ក៖ ហើយចុះមានដែរបានទៅដល់ផ្សារ?

ខ៖ មាននៅថ្ងៃណាបានច្រើនចឹងទៅក៏ទៅ! មិនដែលបានច្រើននោះទេពេលឥឡូវហ្នឹង បន្តិចៗលក់តែនៅនឹងផ្សារយើងនុង!

ក៖ អូ

ខ៖ ដូចជាមុនអីបើសិនជាបានច្រើនយើងចេះតែទៅហើយណា

ក៖ ចាសតែត្រីហ្នឹងមិនដែរថាលក់អត់អស់ដែរទេ ឬក៏លក់អស់ៗតែម្តង?

ខ៖ អត់ទេ ជួនកាលអត់អស់ចឹងទៅធ្វើជាប្រហុកអីចឹងទៅ ជួនកាលទៅយើងចូលជាត្រីនុយអោយគេចឹងទៅណា លក់ត្រីនុយអោយគេ។

ក៖ ចឹងលក្ខខណៈដូចថាខាងនេសាទ រកត្រីអីចឹង តើគឺយកអ្វីបានទៅដាក់បាន បានត្រីហ្នឹង?

ខ៖ ដាក់ឆ្នុក!

ក៖ ដាក់ឆ្នុកចឹងហេស?

ខ៖ ចាសដាក់ឆ្នុក!

ក៖ ចាស

ខ៖ដាក់ឆ្នុកនុងបើសិនជាមានអីគេផ្សេងអត់នោះទេ

ក៖ ចឹងធ្វើតែឆ្នុកនុង?

ខ៖ ធ្វើតែឆ្នុកហ្នឹង

ក៖ ចឹងឆ្នុកនុងដូចឥឡូវនេះអត់មានឬយ៉ាងម៉េចដែរ? ឬក៏ទាល់តែពេលទឹកឡើង?

ខ៖ អត់នោះទេ ទាល់តែនៅពេលរដូវខែត្រីត្រូវនោះ

ក៖ ចឹងខែត្រីត្រូវ ត្រូវនឹងខែណាដែរ?

ខ៖ ខែ១២នោះ

ក៖ ចឹងខែ១២នុងហេស?

ខ៖ ចាសខែ១២ហ្នឹង! បានៗធ្វើដល់ហើយដាក់បានតែ១ខែទៅ២ខែនុងគឺអស់ហើយ គេរកទៅ គឺរកចុះឡើងគឺអស់ត្រីចឹងទៅ មកវិញមក ហើយយើងបានទៅដាក់ឆ្ងាយណាស់ដាក់នៅបឹងធំនោះហ៎ ដាក់នៅបឹង

ក៖ បឹងអី?

ខ៖ បឹងក្អែកហ៎

ក៖ ចឹងដាក់នៅបឹងក្អែកហេស?

ខ៖ ចាសហើយចឹងដល់ពេលដាំបាយអីដាក់នៅឯនុងចឹងទៅ ដល់ពេលបាយត្រីហើយចឹងក៏បានយកវាមកដលក់ចឹងមក ហើយដល់ពេលកូណនោះបានផ្ញើនៅផ្ទះម៉ែចឹងទៅ

ក៖ ចាស

ខ៖ ចាស

ក៖ ចឹងដល់ពេលខែដែលដាក់នុងតើប្អូនបានទៅ២នាក់ប្តីនិងប្រពន្ធនុងចឹងទៅណា?

ខ៖ ហ្នឹងហើយ ដាំបាយអីអោយគាត់បានពិសារចឹងទៅណា គាត់នៅលើឆ្នុកចឹងណា

ក៖ ហឹម

ខ៖ ហ្នឹងហើយ ដល់ចឹងទៅយើងជួយទាញគាត់បន្តិចបន្តួចចឹងទៅណាព្រោះអីធ្ងន់ដែរហ្នឹងអាហ្នឹងទាល់តែ២នាក់ណា!

ក៖ ចឹង

ខ៖ ចាសទាញទាល់តែ២នាក់

ក៖ ចឹងតឹងដែរនុង

ខ៖ចាស

ក៖ ចឹងដូចថាប្អូននៅពេល១រដូវនេះដូចថាមាននៅសល់

ខ៖ ដើរទៅស៊ីឈ្នួលគេទៅធ្វើសំណង់នុង! ចឹងថាបាន១ថ្ងៃបាន២០០០០ជាង

ក៖ ហើយចឹងទៅធ្វើសំណង់គេនុងតើទៅធ្វើឆ្ងាយឬក៏ជិត?

ខ៖ ទៅជិតនោះទេ! អត់មានទៅឆ្ងាយនោះទេ

ក៖ នៅឯណា?

ខ៖ នៅក្បែរៗ បើសិនជាគេរកទៅក៏ទៅៗ តែបើសិនជាគេមិនរកនោះគឺអត់ចឹងទៅ ព្រោះអីតែថាទៅឆ្ងាយនោះគឺដឹងថាបានទៅចោលកូន កូននៅផ្ទះចឹងបើសិនជាយើងដើរទៅចោលវាខ្លាចក្រែងទៅឆ្ងាយចឹងទៅដល់ពេលមកវិញវាអត់មានចេះអក្សរចឹងទៅ រឹតតែលំបាកទៀត បានតែលុយមកហើយកូនអត់មានចេះអក្សរ ហើយចឹងធំឡើងយ៉ាប់ជាងយើងនេះទៀត អាយើងនេះយ៉ាប់ហើយចឹងបានថាយើងនេះលំបាកហើយ កុំអោយវាលំបិកលំបាក អោយវារៀនសូត្រចឹងទៅ ហើយអោយវាមានការងារទៅ ស្រួលជាងយើងណា

ក៖ ហ្នឹងហើយ

ខ៖ បើសិនជាយើងរកមុខរបរអីនេះលំបាកចង់ងាប់ បើសិនជាថ្ងៃណាទៅបានក៏បានទៅ តែបើសិនជានៅថ្ងៃណាអត់បាននោះទេ ក៏អត់ចឹងទៅ​តែថាយើងបាននុងមកបានទុកពេលយើងនេះអត់ហ្នឹងនេះ ក៏ថ្លៃអង្កទៅ ម្ហូបទៅ កូនទៅរៀនចឹងទៅ ។

ក៖ ចឹងប្អូនមើលតាំងពីក្មេង ដល់ពេលពេញរូបរាងហើយដល់ពេលយើងពេញវ័យហើយណា ដែរគិតពីគោលបំណងយើង ថាយើងចង់ធ្វើអ្វី ចង់រកអីចង់រកអីចឹងណាឬក៏ចង់លក់អីចឹងណា?

ខ៖ ចាស

ក៖ កាលពីពេលយើងពេញវ័យណាដែលយើងចេះគិតហើយតើនៅពេលកាលនុង តើមានគោលបំណងចង់ធ្វើអ្វីខ្លះ?

ខ៖ ខ្ញុំហេស?

ក៖ ហ្នឹងហើយ

ខ៖​ចង់មានការងារធ្វើដែរ ក៏ប៉ុន្តែយើងវារៀនអត់មានបានចប់ចឹងទៅអត់មានអីចឹងនៅតែជួយម្តាយរហូតនុង ចឹងហើយអត់មានបាននៅធ្វើអី ដល់ពេលម្តាយគ្រួសារចឹងហើយបានមកជួយប្តីហ្នឹងមានបានទៅធ្វើអីបានធំដុំហ្នឹងគេលក់ដូរអីយើងចង់លក់ដែរតែថាយើងអត់មានដើមទុនអីចឹងណា

ក៖ ហឹម

ខ៖ ហ្នឹងហើយគ្រាន់តែថាបានចិញ្ចឹមជ្រូកអីបានបន្តិចបន្តួចចឹងទៅណា!

ក៖ ហ្នឹងហើយ

ខ៖ ចាសចិញ្ចឹមទៅ ដល់ពេលហើយខាត!ចិញ្ចឹម

ក៖ ចឹងមានចិញ្ចឹមជ្រូកដែរហ៎?

ខ៖ ចិញ្ចឹម ដល់ពេលហើយចឹងទៅវាប៉ះអាជំងឺ១ ប្រហែល៣០គីឡូទៅវាប្រកាច់ងាប់ ខាតចឹងទៅយើងផ្អាកឈប់ចិញ្ចឹមវិញចឹងទៅ យើងរកលុយគេមកចឹងទៅ ដោះតែការគេមិនបានឈប់ផង ខាតតែលើជ្រូកនុងមុនហ្នឹង ដល់ហើយទៅបានជំពាក់គេមកទៀត! រួចហើយពេលយើងចង់ទៅធ្វើអ្វីក៏យើងអត់មានដើមទុកដែរ ចឹងហើយអត់មានចេះអីមានចេះតែលក់ត្រីទៅទិញត្រីគេហើយបានយកទៅលក់ចឹងទៅ ចំនេញបានបន្តិចបន្តួចចឹងមកទៅ! ហើយចុះបើសិនជាយើងរៀនអត់មានបានចប់ផង យើងបានចេះតែអានចឹងទៅធ្វើអីចេញហ្នឹងហើយ តែថាកាលនុងយើងរៀនបានត្រឹមថ្នាក់ទី៥នុងបានខ្លាំងដែរមិនមែនដូចជានៅពេលឥឡូវនេះឯណា!

ក៖ ចឹងដូចថាបានមានចង់អីវាកើតទៅវាខុសនឹងគោលបំណងអត់ដូចនេស

ខ៖ ចាសដល់ហើយអត់មានការងារធ្វើចាស!

ក៖ អូ

ខ៖អត់មានដូចអីទេ បើសិនជាទៅរៀនម្តងៗគឺទឹកភ្នែកទឹកសំបោរទំរាំតែបានទៅរៀន!! មានគេរៀនចឹងទៅ ហើយចង់រៀនណាស់ ដល់ពេលថ្ងៃណាចឹងទៅ អត់មានលុយចាយ​ដល់ចឹងពេលខ្លះទៅរៀនអត់មានបានលុយនោះទេ ដឹងត្រឹមតែថាអត់មានលុយក៏ទៅរៀនដែរអោយតែបានទៅរៀន សុខចិត្តរត់ទៅហើយ ដល់ចឹងបានដើរបណ្តើរហើយទាញសៀវភៅបណ្តើរហ្នឹង ដល់ចឹងហើយបានរួចរត់ទៅសាលាហើយបន្ទាប់ពីជួយធ្វើការងារម្តាយហើយ ជួនកាលនុងខកម៉ោងទំរាំតែថាយើងបានធ្វើការងារយើងរួចចឹងណា ទំរាំតែវាបានខកម៉ោង ដល់ចឹងបានលួងប្អូនអីបានដេកអីរួចហើយចឹងខកម្តាយអោយបានលក់ត្រីអីចឹងជួនកាលបានខកម៉ោង១២ និងម៉ោង១បានទៅដល់ផ្ទះ ដល់ចឹងបានជាយើងបានចាំគាត់បានមកហើយចឹងបានយើងបានទៅរៀនដែរ!

ក៖ ហឹម

ខ៖ ហ្នឹងហើយ

ក៖ ហឹស

ខ៖ដល់ចឹងបានយើងចង់រៀនអោយបានចប់ដែរ!ឃើញគេមានការងារ ឃើញពួកម៉ាក់ឯងគេមានការងារគេល្អៗនោះ ក៏តូចចិត្តនឹងខ្លួនឯងដែរហ្នឹង តូចចិត្តថាបើសិនជាកាលនុងរៀនចប់ហើយមានការងារធ្វើនឹងគេដែរ ចឹងវាមិនបានលំបាកដូចជានៅពេលឥឡូវនេះវាលំបិនលំបាកទៅហាលថ្ងៃហាលសើម ដាក់ឆ្នុកមិនមែនស្រួលឯណា ត្រូវក្រោកពីយប់ ជួនកាល១យប់ទាល់ភ្លឺ ចុះយើងត្រូវដូសត្រី មានអាហ្នឹងវាមិនមែនថាដាក់មកវាបានជិតតែម្តងឯណា!! យើងគ្រាន់តែថាបានច្រលក់ចឹងទៅ មើលហើយចឹងទៅចាប់លើកមក!! អោយតែថាបានចំវ៉ូងរបស់វាចឹងបានច្រើនតើ!

ក៖ ហឹម

ខ៖ ហើយដល់ពេលថ្ងៃអីចឹងអង្គុយសង្កក់ទាល់តែដល់ពេលល្ងាចចឹងរហូតតែថាយើងអត់មានដាក់នោះអត់!! ចឹងហើយបានថាវាលំបាកណាស់ ដល់ពេលចូលផ្ទះវិញគេមើលលែងស្គាល់ហើយ។

ក៖​អឺ ចឹងប្អូនស្រីអឺ មានពាក្យពេចន៏អ្វីខ្លះដើម្បីផ្តាំផ្ញើដល់កូនចៅប្អូនជំនាន់ក្រោយទៀត?

ខ៖ ហឹមខ្ញុំ!!

ក៖ ចឹងយើងផ្តាំផ្ញើឬក៏កូនចៅ ជំនាន់ក្រោអោយចេះធ្វើអ្វីគេខ្លះ?

ខ៖ ចាសខ្ញុំផ្តាំផ្ញើកូននិងដល់ចៅអីចឹងណាថាអោយចេះ ដឹងគុណឪពុកម្តាយ ធំទៅកុំកោងកាច ស្តីប្រដៅអីនុងកុំអោយកោងកាច និយាយស្លូត និយាយកុំអោយប្រហើនកោងកាច ដល់ចឹងក្មេងតែថាយើងបានបង្រៀនទៅវាបានប្រហើនកោងកាចដល់ពេលដល់ធំឡើងវានៅតែចឹង ដល់ចឹងយើងត្រូវកែលពីតូចមកធំ

ក៖ហ្នឹងហើយ

ខ៖ ចឹងបានថាមិនមែនចាំធំហើយបានកែលនោះទេ!

ក៖ ហ្នឹងហើយ

ខ៖ ចឹងបានថាប្រដៅកូននុងរាល់តែថ្ងៃហ្នឹងចឹង !

ក៖ចា

ខ៖ ដល់ចឹងបានថាអោយវាហ្នឹងប្រឹងរៀនសូត្រ ដូចជាគ្រឿងញៀនអីនុងជៀសអោយឆ្ងាយ!!កុំសែបគប់មិត្តអីយើងមើលកុំចេះតែសែបគប់អោយគេនាំទៅណាទៅនៃហើយយើងបានចេះតែទៅតាមគេចឹងណា!! ជួនកាលមិត្តភក្តិអោយល្អជួនកាលមិត្តភក្តិអោយអាក្រក់ហ្នឹងហើយដល់ពេលម្តាយឪនិយាយចឹងយើងស្តាប់ទៅ វាមិនខុសនោះទេ ព្រោះអីម្តាយបានឆ្លងកាត់កាលពីមុនមកកាលពីដើមមក ហើយអត់មានអីមិត្តភឿនអីនោះទេ មិត្តមានដែរតែគ្រាន់តែថារៀបអានមិនមែនដូចថាស្និតស្នាលខ្លាំងនោះទេព្រោះអី មិត្តអ្នកខ្លះនាំអោយយើងទៅវង្វេង វង្វក់ស្មារតីយើងណាចាស! ហើយដល់ពេលចឹងកោងកាចនៅក្នុងផ្ទះហើយចឹងម្តាយឪនិយាយមិនស្តាប់ចឹងបានប្រាប់ដល់វាចឹងថា តាំងពីកាលនិយាយស្តី តាំងពីការស៊ី តាំងពីការដើរ ប្រាប់កូនចឹង ហើយប្រាប់គេថាយើងជាស្រី យើងកុំធ្វើអីដូចជាក្មេងប្រុសចឹងណា! កូនប្រុសនោះក៏ចឹងដែរប្រាប់ថារៀន សូត្រអីកូនឯងកុំអោយដើរទៅជាមួយនឹងជើងកាងជើងអី!! ដល់ពេលកូនឯងទៅលំបាកវេទនាណាស់!! ដល់ពេលមានរឿងមកចឹងគឺមិនមែនម្តាយឪ!!

ក៖ ចឹងអត់មានពាក្យបន្តទៀតនោះទេហ៎?

ខ៖ អត់

ក៖ អត់ទេចឹងអស់ហើយនេស?

ខ៖ ចា

ក៖​ចឹងខ្ញុំសូមអឺ ថតរូបប្អូន១ប៉ុសដើម្បីយកភ្ជាប់ជាមួយនឹងបទសម្ភាសយកទៅដាក់នៅសកលវិទ្យាល័យBYUនៅUSAតើប្អូនស្រីអនុញ្ញាតអោយបងយកទៅដាក់នៅលើគេហៈទំព័រនេះបានដែរឬទេ?

ខ៖ ចាសអត់អីទេយកទៅ!

ក៖ ចាសចឹងខ្ញុំសូមអរគុណប្អូនច្រើនដែរប្អូនខំប្រឹងលះបង់ពេលវេលាមានតំលៃអនុញ្ញាត អោយខ្ញុំធ្វើការសម្ភាស អរគុណច្រើនជម្រាប់លាណា

ខ៖​ចាសអរគុណច្រើនជម្រាបលា!!